Diari Oficial de la Generalitat Valenciana


Sumari del DOGV 9377, del 07-07-2022 (2022/6203)

Informació pública de la modificació puntual 1/2022 del Pla general d'ordenació urbana que afecta l'article 6.4.2.c, relatiu a la zona d'ordenació urbanística de nNucli històric, com també les altres zones amb ús residencial dominant en les quals expressament no estiga contemplada la compatibilitat de l'ús residencial comunitari.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9377

Data del DOGV
:   07-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6203


Data del document
:   29-06-2022

Organisme emissor
:   Ajuntament d'Alfara del Patriarca

Tipus de document
:   Anunci

Descriptors 

:   * Alfara del Patriarca
    * administració local
    * pla d'urbanisme

Informació pública de la modificació puntual 1/2022 del Pla general d'ordenació urbana que afecta l'article 6.4.2.c, relatiu a la zona d'ordenació urbanística de nNucli històric, com també les altres zones amb ús residencial dominant en les quals expressament no estiga contemplada la compatibilitat de l'ús residencial comunitari. [2022/6203]  
Dictada, per l'òrgan ambiental de l'Ajuntament d'Alfara del Patriarca, sobre la base del corresponent informe tècnic, una resolució que constata que la modificació puntual del Pla general (1/2022, relativa a l'article 6.4.2.c de l'ús Residencial Comunitari) no produeix efectes o incideix sobre el medi ambient i el territori, i acorda, en conseqüència, resoldre l'avaluació ambiental i territorial estratègica pel procediment simplificat i tramitar l'aprovació conforme amb l'article 61 Decret legislatiu 1/2021, de 18 de juny, del Consell, s'ha procedit a presentar per a la tramitació administrativa el document de la modificació puntual 1/2022 del PGOU d'Alfara del Patriarca, modificació de l'apartat 2.c de l'article 6.4, que queda redactat literalment: «Rco. Ús Residencial Comunitari. Edificis destinats a l'allotjament permanent de col·lectius que no constituïsquen unitats familiars, com ara: residències d'estudiants, d'ancians, comunitats cíviques, comunitats religioses. Aquest ús es considerarà manifestament incompatible amb el dominant residencial unitari de la zona d'ordenació urbanística de nucli històric, com així mateix en les altres zones amb ús residencial dominant en les quals expressament no estiga contemplada la compatibilitat.».  
  
Per això, conforme amb el que es disposa en l'article 61 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, se sotmet la modificació puntual 1/2022 del PGOU d'Alfara del Patriarca (aprovada inicialment pel Ple del passat 21.06.2022) a informació pública per termini de quaranta-cinc (45) dies hàbils, termini durant el qual es podran presentar al·legacions, observacions o suggeriments.  
  
El text literal de l'acord adoptat és el següent:  
«Primer. Sotmetre l'expedient de la modificació puntual 1/2022 del Pla general d'ordenació urbana d'Alfara del Patriarca a la fase d'informació pública per termini de quaranta-cinc dies.  
Segon. Inserir anuncis d'aquesta informació pública en el Diari Oficial de la Generalitat Valenciana i en el periòdic Levante EMV, i donar-hi compte que la documentació es podrà consultar en el web municipal: www.alfaradelpatriarca.es  
Tercer. Tindre disposada per a consulta en el web municipal la següent documentació: projecte de la modificació 1/2022, informe de l'arquitecte municipal de data 17 de juny de 2022 i Resolució de l'Alcaldia de 17 de juny de 2022, sobre informe d'avaluació ambiental, territorial i estratègica.  
Quart. De conformitat amb el que es disposa en l'art. 68.2 i 3 del Decret legislatiu 1/2021, de 18 de juny, del Consell, es manté la suspensió de l'atorgament de llicències d'obra i activitat referents a l'ús residencial comunitari (Rco) en la zona d'ordenació de nucli històric (NUH), en els termes de l'acord plenari de 9 de juny de 2021 (DOGV 9132, 21.07.2021), fins al transcurs dels dos anys a comptar des d'aquesta data de publicació; i s'inicia la de suspensió de llicències d'obra i activitat de l'ús residencial comunitari (Rco) en les zones d'ordenació urbanística d'habitatge adossat (ADO) i d'habitatge aïllat (AIS), segons apareixen representades gràficament en el pla unit al document de la modificació, pel termini màxim de dos anys des de la publicació en el DOGV del present tràmit de sotmetiment a informació pública.»  
La documentació sotmesa a informació pública podrà ser consultada en la pàgina web de l'Ajuntament d'Alfara del Patriarca (https://www.alfaradelpatriarca.es/).  
  
Alfara del Patriarca, 29 de juny de 2022.- L'alcalde en funcions: Jaume Martínez Romero.